**Sveti Stefan** on 5 tärniga kuurortasula Montenegros Budva vallas Aadria mere rannikul. See on väike saar, mis on umbes 6 kilomeetrit Budvast kagu suunas. Kuurortasula on kaubanduslikult tuntud kui Aman Sveti Stefan ning see on osa saarest, kus asub Villa Miločer. Hotell on nüüd 5 tärniga rahvusvahelise Aman Resortsi kontserni frantsiis, see valmis 2009. aastal.

Sveti Stefan oli varem saar, kuid nüüd on see ühendatud mandriga kitsa tee abil. Kuurortasulas on kokku 50 tuba.

Geograafia
----------

Saarel on 2-kilomeetrine rannikujoon Montenegro Aadria rannikujoonega. Saar paikneb Budva lõunaosas Pržno ja Sveti Stefani küla vahel. Sveti Stefani roosad liivarannad – Miločeri rand ja Queeni rand – on samuti osa rannikualast. Saare pindala on 12 400 m2.

Ajalugu
-------

Esimest korda on Sveti Stefanit mainitud kui Paštrovići kogukonna pealinna. Paštrovići provints on iseseisev 12. sajandist. Paštrovići võttis vastu Veneetsia suveräänsust, kuna kardeti Türgi rünnakut. Nad säilitasid märkimisväärse autonoomia ega austanud Veneetsiat, vastutasuks alandas Paštrovići provints piraatide rünnakuid Veneetsia laevadele.

Stjepan Mitrov Ljubiša legendi jutustuse järgi oli linna kindlustus rahastatud pärast seda, kui Paštrovći röövis Türgi laevasid Jazi ees Barbossa Kotori piiramisel 1539. aastal. Linn oli maatasa tehtud lühikese aja jooksul Küprose sõjas. Veneetsia vabariik alustas ümber ehitamist 16. sajandil Sveti Stefani küla. Küla sai varjupaigaks Aadria mere piraatidele.

Esialgu oli saarel kindlusega 12 perekonda. 1800. aastatel oli küla saarel umbes 400 elanikku. Villa Miločer on ehitatud aastatel 1934–1936 suvemajana kuninganna Marija Karadordevicile (1900–1961). Villa oli renoveeritud kui osa Aman Sveti Stefani kuurordist, mis avati 2008.-2009. aastal. Villa on ümbritsetud 800 oliivipuuga ja selle pindala on üle 32 hektari.

Saare elanikkond langes 21. sajandi esimesel poolel, inimesed lahkusid, et minna sõtta või kolida välismaale. Neljasajast elanikust 19. sajandil oli 1945. aastaks alles ainult 20 inimest. Kommunistlik Jugoslaavia ametivõim muutis saare luksushotelliks ning pani allesjäänud elanikkonna elama maismaale, mistõttu sai saarest eksklusiivne kuurort. Kuurorti külastasid maailma tipptasemel eliidid.

Saarel muudeti üks neljast kirikust (Praskvica klooster) kasiinoks kommunistidele. Paljud kuulsused külastasid kuurordikeskust, kaasa arvatud Orson Welles, Elizabeth Taylor, Sophia Loren, Marilyn Monroe, printsess Margaret, Carlo Ponti, Ingemar Stenmark ja Kirk Douglas. Inimesed kirjeldasid seda kui 1970. aastate Aadria mere mänguala mägisel poolsaarel, mis on vaevu mandriosaga ühendatud. See oli samuti ka hoone poliitilistele konverentsidele ning aeg-ajalt malesaali hoone, kus käisid tippklassi mängijad nagu Boris Spassky ja Bobby Fischer. Kuid Jugoslaavia lagunemine 1990. aastatel põhjustas kuurorthoone allakäigu.

Montenegro valitsus tegi ettepaneku taastada saare kunagine võlu. Valitsus allkirjastas lepingu Aman Resortsiga 2007. aastal ning renoveeritud kuurort sai valmis 2009. aastal. Aman Sveti Stefanil on 30-aastane rendileping. 13. juulil 2010 pidas Andrea Bocelli kontserdi kuurorthoones, et tähistada hotelli kuldset juubelit. 2014. aasta juulis abiellus tennisemeister Novak Djokovic Jelena Ristićiga Sveti Stefanis.

Hooned
------

Aman Sveti Stefani kuurortasulas on 50 tuba. Kaheksast sviidist Villa Miločeris on kaks kuninganna Marija sviidid, mis moodustavad juurdeehitise. Peamine hoone söögikoht on The Piazza.

Viited
------

1. 1 2  Bailey, L. A (22. november 2017). "Aman Sveti Stefan, Montenegro – hotel review". *Evening Standard*.
2. 1 2 3 4 5  Luxe Travel. "Aman Sveti Stefan".
3. 1 2  amanresorts.com. "Aman Sveti Stefan".
4. 1 2  Lovett, F. E. (1974). *The Yugoslav coast*. Batsford. Lk lk. 45.
5. ↑  "Istorija". *Sveti Stefan (Bosnia keeles)*. Originaali arhiivikoopia seisuga 1. veebruar 2008.
6. ↑  Cantacuzino, S (1975). *New uses for old buildings*. Architectural Press.
7. ↑  Kiwicollection. "Aman Sveti Stefan".
8. ↑  "Манастир Прасквица". Originaali arhiivikoopia seisuga 18. november 2012.
9. ↑  "Travel & leisure". *American Express Pub. Corp*. 2008.
10. ↑  Metzelthin, N. V. P (2005). "Gourmet". *Condé Nast Publications*.
11. ↑  United States. Foreign Broadcast Information Service (1995). "Daily report: East Europe". *The Service*.
12. ↑  "Chess Life". *United States Chess Federation*. 2001.
13. ↑  J. Haynes & J.F. Archibald (1992). "The Bulletin".
14. ↑  Travel Daily News. "The anniversary of the Sveti Stefan Hotel marked by a concert by Andrea Bocelli". Originaali arhiivikoopia seisuga 23. juuli 2010.
15. ↑  "'It really was a perfect moment': Wimbledon champ Novak Djokovic ties the knot with pregnant childhood sweetheart Jelena Ristic". *Daily Mail*. 2014.

Välislingid
-----------

* Sveti Stefan – pildid, videod ja helifailid Wikimedia Commonsis